

**Töö nr 5324**

*Saue-Rahula jalgratta- ja jalgtee*

Põhiprojekt

Harju maakonnas Saku vallas Rahula külas, riigitee nr 11345

**KOOSTAJA**

ViaVelo Inseneribüroo OÜ

Valukoja 10, 11415 Tallinn

Telefon +372 51 72 182

MTR: EEP003424; ELK000063; EPE001115

E-post [info@viavelo.ee](mailto:info@viavelo.ee)

Projekteeris: Simon Oja

Vastutav täitja: Roland Mäe

Kutsetunnistus nr 155620

roland.mae@viavelo.ee

**TELLIJA**

Saku Vallavalitsus

Infotelefon 671 2431

[saku@sakuvald.ee](mailto:saku@sakuvald.ee)

**Tallinn 2025**

Sisukord

[1. Üldosa 3](#_Toc213335869)

[1.1 Lähtematerjalid 3](#_Toc213335870)

[1.2 Uuringud 3](#_Toc213335871)

[2. Olemasoleva olukorra kirjeldus 4](#_Toc213335872)

[2.1 Tee ehitusprojektiga hõlmatud ala kirjeldus 4](#_Toc213335873)

[3. Projektlahendus 5](#_Toc213335874)

[3.1 Plaanilahendus 5](#_Toc213335875)

[3.2 Vertikaalplaneering 5](#_Toc213335876)

[3.3 Muldkeha ja katend 5](#_Toc213335877)

[3.3.1 Muldkeha 5](#_Toc213335878)

[3.3.2 Katendid 6](#_Toc213335879)

[3.3.3 Nõuded materjalidele 7](#_Toc213335880)

[3.4 Veeviimarid 7](#_Toc213335881)

[3.5 Liikluskorraldus- ja ohutusvahendid 8](#_Toc213335882)

[3.5.1 Liiklusmärgid 8](#_Toc213335883)

[3.5.2 Teekattemärgised 8](#_Toc213335884)

[3.6 Keskkonnakaitse ja maastikukujundustööd 8](#_Toc213335885)

[3.6.1 Haljastus 9](#_Toc213335886)

[3.6.2 Piirdeaed 9](#_Toc213335887)

[3.6.3 Jäätmekava 10](#_Toc213335888)

[4. Tööde teostamine 10](#_Toc213335889)

[4.1 Üldosa 10](#_Toc213335890)

[4.2 Ettevalmistustööd 11](#_Toc213335891)

[4.3 Ehitusaegne liikluskorraldus 11](#_Toc213335892)

[4.4 Hooldusjuhend 11](#_Toc213335893)

**Joonised**

|  |  |  |
| --- | --- | --- |
| Joonis | Nimetus | Mõõtkava |
| Joonis 1 | Asukoha skeem (asub seletuskirjas) |  |
| 4-01  4-02  4-03  4-04  4-05  4-06  4-07  4-08  4-09  6-01  6-02 | Trassiplaan  Asendiplaan  Asendiplaan  Asendiplaan\_Veerla  Vertikaalplaneering  Vertikaalplaneering  Nähtavuskolmnurgad  Liikluskorraldus  Liikluskorraldus  Ristprofiilid  Pikiprofiilid | 1:1000  1:500  1:500  1:500  1:500  1:500  1:1000  1:500  1:500  1:100  1:1000 |

# Üldosa

## Lähtematerjalid

Projekteerimisel on arvestatud Eestis kehtivaid seadusi, standardeid, normdokumente ning juhendeid, mis on kätte saadavad Elektroonilise Riigi Teataja kataloogist – www.riik.ee, Standardikeskus www.standard.ee ning Transpordiameti kodulehel.

## Uuringud

|  |  |  |  |
| --- | --- | --- | --- |
| Nimetus | Valmimise aeg | Töö number | Ettevõte / koostaja |
| Geodeesia | September 2024 | TT-6963 | REIB OÜ |

# Olemasoleva olukorra kirjeldus

## Tee ehitusprojektiga hõlmatud ala kirjeldus

Projekteeritav jalgratta- ja jalgtee asub Harju maakonnas, Saku vallas, Rahula külas, riigitee nr 11345 kõrval. Maantee nr 11345 Rahula-Saku kõrval puudub hetkel kergliiklustee, mis ühendaks kergliiklustee maantee nr 4 ja Rahula küla vahel. Transpordiamet kavandab mnt nr 4 Tallinn-Pärnu-Ikla maanteele Kanama-Rahula kogujatee rajamist, millele on valminud eelprojekt. Sõrmuse detailplaneeringualal toimuvad tee-ehitustööd.

Alljärgneval joonisel (Joonis 1) on punase joonega näidatud objekti asukoht.

Pilt, millel on kujutatud kaart, õhufotograafia, tekst

Tehisintellekti genereeritud sisu ei pruugi olla õige.

Joonis 1. Asukoha skeem

# Projektlahendus

## Plaanilahendus

Asendiplaani lahendus järgib olemasolevat olukorda ning Kanama-Rahula kogujatee eelprojekti.

Paralleelselt riigiteega nr 11345 Rahula-Saku tee km 0,13-1,23 on projekteeritud jalg- ja jalgrattatee, kus algus on kokku viidud varem projekteeritud lahendusega. Sõidutee ning jalg- ja jalgrattatee vahele on projekteeritud minimaalselt 3 m laiune haljasala ohutusriba, juhtides sademevett eemale kraavide ja truupide abil. Veerla kinnistu ette on projekteeritud ligikaudu 75 m pikkune jalg- ja jalgrattatee lõik, mis on sõiduteest eraldatud äärekivi ja betoonkivist ohutusribaga. Antud lahendusega kaasneb samas lõigus ka riigitee laiendamine. Sõrmuse teele on projekteeritud künnis. Kergliiklusteele on projekteeritud viis prügikasti ja istepingiga taskut ning seitse ülekäigukohta.

Prügikasti ja pingina kasutada alljärgnevalt välja toodut või analoogset:

* PINK – seljatoega pink TAHU (TAHB200) – metallosad toonis RAL 7039, troopiline puit (Extery);
* PRÜGIKAST – Sören Urban tuhatoosiga 120L – küljeuksed toonis RAL 7039, sisemise mahutiga (Elenduril OÜ).

Kuivati (71801:003:0523) ja Sepikoja (71801:003:0572) kinnistutele on projekteeritud avatud taskuga bussipeatused.

## Vertikaalplaneering

Vertikaalplaneeringu projekteerimisel arvestati olemasoleva ja kõrval asuvate kinnistute kõrgustega.

Kergliiklustee pikikalded jäävad vahemikku 0,5% kuni 3,4% ja põikkalle on 2,0%.

Nõlvade nõlvus on minimaalselt 1:1,5.

## Muldkeha ja katend

Katendi projekteerimisel on aluseks võetud ala kasutavate sõidukite arv ja koosseis.

### Muldkeha

Külmakerkelised ja nõrgad aluspinnased tuleb eemaldada ja asendada nõuetekohase täitematerjaliga. Muld ja turvas tuleb tee alt eemaldada.

Nõrkadeks aluspinnasteks loetakse peenpinnased, mille dreenimata nihketugevus looduslikus olekus cu< 40 kPa või elastsusmoodul E<5,0 MPa. Nõrkadeks pinnasteks loetakse samuti turvas ja turvastunud pinnased, mudad, sapropeelid ning savipinnased konsistentsarvuga alla 0,5.

Dreeniv pinnas on kalju ja jämepurdpinnas, kruusliiv, jäme ja keskliiv. Mittedreeniv pinnas on savi ja tolmliiv.

EVS-EN 13242 ja EVS-EN 13285 standardite järgi toodetud materjal või peenliiv loetakse dreenivaks juhul kui nad täidavad järgmisi tingimusi:

1) osakesi tera suurusega alla 0,063 mm on vähem kui 10 % ning samal ajal osakesi tera suurusega alla 0,006 mm on vähem kui 2% või

2) osakesi tera suurusega alla 0,063 mm on vähem kui 7%.

Külmakindlaks loetakse pinnased ning EVS-EN 13242 ja EVS-EN 13285 standardite järgi toodetud materjalid juhul, kui korraga on täidetud kõik järgmised tingimused:

1) osakesi tera suurusega alla 0,125 mm on vähem kui 25%;

2) osakesi tera suurusega alla 0,063 mm on vähem kui 7%;

3) osakesi tera suurusega alla 0,002 mm on vähem kui 0,5%.

Kui sõelkõvera nõuded ei ole täidetud, peab nende pinnaste või materjalide filtratsioonimoodul olema suurem kui 0,5 m/ööp. Filtratsioonimooduli määramine on kirjeldatud standardis EVS 901-20.

Mullete ehitamisel ja kohaliku pinnase kasutamisel tuleb lähtuda järgmistest dokumentidest: „Tee ehitamise kvaliteedi nõuded; Muldkeha ja dreenkihi projekteerimise, ehitamise ja remondi juhis“; „Teealade kuivenduse projekteerimise juhend“ ja „Muldkeha pinnaste tihendamise ja tihenduse kontrolli juhised“.

### Katendid

Käesolevas töös on kasutatud järgmiseid katendi konstruktsioone:

**Tüüp 1:** Sõidutee asfaltbetoonkate

|  |  |
| --- | --- |
| **Katendi kiht** | **Kihi paksus** |
| Tihe kuum asfaltbetoon AC 16 surf 70/100 (100% tardkivikillustik) + kulumisvaru | h=6+1 cm |
| Kiilutud paekillustik fr 32/63 | h=25 cm |
| Geotekstiil NGS3 |  |
| Täitematerjal Tm\_105 | hmin=25 cm |
| Täitematerjal Tm\_75 | hmin=50 cm |
| Olemasolev aluspinnas | |

**Tüüp 2:** Sõidutee asfaltbetoonkate künnisel

|  |  |
| --- | --- |
| **Katendi kiht** | **Kihi paksus** |
| Tihe kuum asfaltbetoon AC 16 surf 70/100 (100% tardkivikillustik) | h=6 cm |
| Tihe kuum asfaltbetoon AC 16 surf 70/100 (100% tardkivikillustik) | h=6 cm |
| Olemasolev tasandusfreesitud kate |  |

**Tüüp 3:** Kergliiklustee asfaltbetoonkate

|  |  |
| --- | --- |
| **Katendi kiht** | **Kihi paksus** |
| Tihe kuum asfaltbetoon AC 8 surf 70/100 (45% tardkivikillustik) | h=5 cm |
| Ridakillustik fr 4/63 | h=20 cm |
| Täitematerjal Tm\_105 | hmin=20 cm |
| Täitematerjal Tm\_75 (vajadusel) | |
| Olemasolev aluspinnas | |

**Tüüp 4:** Kergliiklustee betoonkivisillutis

|  |  |
| --- | --- |
| **Katendi kiht** | **Kihi paksus** |
| Betoonist sillutuskivi | h=6 cm |
| Liiv-tsemendi segu 5:1 | h=3 cm |
| Ridakillustik fr 4/63 | h=20 cm |
| Täitematerjal Tm\_105 | hmin=20 cm |
| Täitematerjal Tm\_75 (vajadusel) | |
| Olemasolev aluspinnas | |

**Tüüp 5:** Haljasala

|  |  |
| --- | --- |
| **Katendi kiht** | **Kihi paksus** |
| Murukülv | |
| Kasvupinnas | hmin=15cm |
| Täitematerjal (vajadusel) | |

### Nõuded materjalidele

Tee katendi ehitamisel kasutatavad materjalid peavad olema kooskõlas kehtivate õigusaktide, standardite ja juhenditega.

Nõuded asfaltsegudes ja killustikalustes kastutatavale materjalile valida vastavalt AKÖL20-le EVS-901-3. Killustikust katendikihtide ehitamisel lähtuda juhise tabelist 1.

Sõidutee peenarde kindlustusel tuleb kasutada materjali, mis vastab terakoostise osas määruse „Tee ehitamise kvaliteedi nõuded“ lisa 10 positsioonile 6. Kvaliteedi minimaalsed nõuded materjalile – EVS-EN 13242 – LA35; FI35; F4. Kergliiklusteede peenarde kindlustamisel kasutada kasvupinnast.

Teedeehituses kasutatavad betoonist äärekivid peavad vastama standardile EVS 1340 (Betoonist äärekivid), parameetrid valida vastavalt klassile 3; sh vastupidavus külma ja jäätumisvastaste soolade mõjule klass 3. Kasutatav betoon peab vastama EVS-EN 206 nõuetele. Betoonist sillutuskivid peavad vastama standardile EVS-EN 1338, parameetrid valida vastavalt klassile 3, sh vastupidavus külma ja jäätumisvastaste soolade mõjule klass 3.

Äärekivid betoneeritakse projektijärgsele kohale. Betoneerimisel peab kasutatava betooni tugevusklass olema vähemalt C16/20. Äärekivid paigaldatakse betoonist sängituskihile ja toestatakse betooniga viisil, mis ei takista teiste konstruktsioonielementide paigaldamist ja ehitamist. Sängitusbetooni kõrgus peab olema selline, mis võimaldaks ehitada projektijärgse katte nõutud paksuses.

Äärekivide allaviimine teha 2 kivi ulatuses ehk ligikaudu 1,5 m ulatuses.

## Veeviimarid

Sademevesi juhitakse olemasolevale põllule ja kraavi.

Projekteeritud on kuus truupi ning üks truubi pikendus:

1. PK 0+75 on projekteeritud plastik truup ∅ 400 mm pikkusega 8 m,
2. PK 1+59 on projekteeritud plastik truup ∅ 300 mm pikkusega 6,5 m,
3. PK 2+70 on projekteeritud plastik truup ∅ 400 mm pikkusega 8 m,
4. PK 2+85 on projekteeritud plastik truup ∅ 300 mm pikkusega 7,8 m,
5. PK 8+40 on projekteeritud plastik truup ∅ 400 mm pikkusega 9 m,
6. PK 8+72 on projekteeritud plastik truup ∅ 400 mm pikkusega 8 m,
7. PK 10+40 on projekteeritud plastik truup ∅ 300 mm pikkusega 6,2 m,
8. PK 10+64 on projekteeritud plastik truup ∅ 400 mm pikkusega 15,5 m,
9. PK 10+95 on projekteeritud plastik truup ∅ 300 mm pikkusega 6,5 m,
10. Objekti lõppu on projekteeritud betoonist truubi pikendus ∅ 500 mm pikkusega 8 m.

Truupide alused tuleb välja ehitada vastavalt Transpordiameti riigiteede juhendite lehelt leitavale truupide tüüpjoonisele. Minimaalne kindlustuskihi paksus on 15 cm. Truupide sisse- ja väljavooludel kujundatakse torude otsad muldkeha nõlva järgi vastavalt tüüpjoonistele. Töö koosseisu kuulub ka kaeviku tagasitäide materjaliga, mille omadused vastavad mulde pinnastele esitatavatele nõuetele, ning katendi (aluste) taastamine aladel, mis pole kaetud projekteeritud katendi (aluste) mahtudega. Samuti aluste ehitust ja selleks vajalikke materjale (sh geokangad), sisse- ja väljavoolude ning mulde nõlvade kindlustamist ja selleks vajalikke materjale.

## Liikluskorraldus- ja ohutusvahendid

Projektiga on ettenähtud uute liiklusmärkide ning teekattemärgistuse rajamine.

### Liiklusmärgid

Liiklusmärgid paigaldatakse vastavalt asendiplaani ja liikluskorralduse joonisele. Liiklusmärgid ja nende paigaldus peab olema kooskõlas standardiga EVS 613 „Liiklusmärgid ja nende kasutamine“. Projekteeritud liiklusmärgid kuuluvad suurusgruppi 0.

Märgid valmistatakse vähemalt 1,8 mm paksustel alumiiniumalustel. Liiklusmärkidel kasutada EVS-EN 12899-1 kohase RA1 klassi kile. Tee kõrvale paigaldatud märgi sõiduteepoolse serva kaugus sõidutee äärest, teepeenra olemasolul teepeenra välisäärest peab olema vähemalt 0,5 m.

Kõik liiklusmärgid, liiklusmärkide postid ja kinnitustarvikud peavad vastu pidama EVS-EN 12899-1 kirjeldatud koormustele.

Sõidutee ääres märkide üldine paigalduskõrgus arvestamata lisatahvlit on 2,0 m.

### Teekattemärgised

Teekate märgistatakse vastavalt standardile EVS 614 „Teemärgised ja nende kasutamine“. Teekattemärgistusena kasutada sõiduteel termoplastikut ning kergliiklusteel värvi.

## Keskkonnakaitse ja maastikukujundustööd

Ehituse Töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt seadustele ja nõuetele ning Tellija poolt esitatud juhistele.

### Haljastus

Muruseeme peab olema varustatud sertifikaadiga. Seemne kulu on 2-2,5 kg/100 m² kohta. Seemneid tuleb säilitada kuivas ja valguse eest kaitstud kohas. Ehitustööde ajal vastutab säilitatava ja rajatava haljastuse eest töövõtja. Rajatavat haljastust kasta korrapäraselt. Vajadusel teostada umbrohutõrjet.

Haljasalad rajada nõuetele vastavalt ettevalmistatud kasvupinnasele. Kasvupinnase projekteeritud paksus on keskmiselt 15 cm. Muru klass III. Kohaliku objektilt saadava mulla nõuetele vastavust tõendatakse vajadusel täiendava mullaanalüüsiga. Kasvumuld peab olema taimekasvuks sobiv ega tohi sisaldada ohtlikke aineid üle piirmäära. Kasvumuld ei tohi sisaldada prahti, kive ega mitmeaastasi juurumbrohte.

Ehitustööde käigus rikutud või kahjustatud haljasalad tuleb taastada.

**Kavandatud haljastus**

Veerla (71801:003:0735) kinnistul tuleb aiast hoovi poole (aia sees) rajada elupuu ’Brabant’ hekk, kus istiku kõrgus on min 1,7m ning istiku samm 1,0m. Istutamisel asetatakse taim koos juurepalliga eelnevalt kaevatud auku, seejärel täidetakse vahed mullaga ja istiku ümber tihendatakse õrnalt.

Kergliiklustee äärde on mõningatesse kohtadesse ette nähtud põõsad. Võib kasutada nt erinevaid lodjapuulehiseid põisenelaid või erinevaid enelaid.

Võib kasutada näiteks alljärgnevaid liike, mis on sarnase kõrgusega:

• Lodjap-põisenelas (Physocarpus opulifolius) 'Little Greeny' – kõrgus kuni 0,5m – 3 taime/jm;

• Jaapani enelas (Spiraea japonica) 'Anthony Waterer' – kõrgus kuni 0,5-0,7m – 2 taime/jm;

• Jaapani enelas (Spiraea japonica) 'Goldflame' – kõrgus kuni 0,7m – 2-3 taime/jm;

• Jaapani enelas (Spiraea japonica) 'Shirobana' – kõrgus ca 0,7m – 2-3 taime/jm;

• Kaselehine enelas (Spiraea betulifolia) 'Thor Gold' – kõrgus 0,5-0,8m – 2-3 taime/jm.

Istutusala tuleb multšida.

Kaselehine enelas ei vaja palju lõikamist, kuid talub hästi tagasilõikust. Vajadusel võib põõsast kujundada, lõigates igal aastal välja vanimad oksad, korraga ligikaudu kolmandiku. Sobiv lõikamisaeg on varakevad.

Kaselehine enelas istutatakse 40-50 cm sügavusse auku. Sobiv istutumuld sisaldab pooles mahus väljakaevatud aluspinnast ja pooles osas lisatud mulda.

### Piirdeaed

Projektiga on ettenähtud osaline olemasoleva piirdeaia ümbertõstmine Veerla (71801:003:0735) ja Elastra (71801:003:0666) kinnistutel, viimase puhul ka autovärava ümbertõstmine koos kaablitega.

Veerla kinnistul ümbertõstmisele kuuluva aia info:

* vertikaalne puitaed;
* põiklatt hööveldatud 45 x 95 mm pruss (RAL3003 punane);
* lipid peensaetud 21 x 95 lauad (RAL3003 punane);
* postid kuumtsingitud + pulbervärvitud (RAL3003 punane);
* aia kõrgus 1.3m;
* posti samm 2500mm;
* postid betooni valatud.

### Jäätmekava

Ohtlikud jäätmed tuleb koguda muudest jäätmetest eraldi ning üle anda ohtlike jäätmete käitlemise litsentsi omavatele ettevõtetele. Ehitusjäätmete kogumine ja utiliseerimine on ehitaja kohustus.

Ehitusjäätmete käitlemine tuleb lahendada vastavalt Saku Vallavolikogu 22.08.2019. a määrusele nr 10 „Jäätmehoolduseeskiri“.

Ehitus ja lammutusjäätmed tuleb üle anda vastavat jäätmeluba omavale ettevõttele veoks, taaskasutamiseks või ladestamiseks. Riigi Keskkonnaameti poolt väljastatud jäätmeluba ja/või registreerimisõiend on vajalik ehitus- ja lammutusjäätmete (va pinnase) eeltöötluseks ja taaskasutamiseks täitematerjalina või ehitusmaterjalina jäätmetekke kohas.

Asfaltbetooni murdu ja üle jäävat täitepinnast vedav isik peab omama jäätmeluba või olema registreeritud Keskkonnaameti Põhja regioonis. Peale ehitustöid vormistada nõuetekohane jäätmeõiend ja lisada kasutusloa taotluse/-teatise juurde.

Likvideeritavate puude ja võsa kännud juurida ja utiliseerida. Jäätmete utiliseerimise kohutus lasub ehitajal. Puitmaterjali likvideerimise kohustus on Töövõtjal, kui maaomanikuga ei ole teisiti kokku lepitud.

# Tööde teostamine

## Üldosa

Käesolevas peatükis on kirjeldatud üldiseid tööde teostamise põhimõtteid. Tööde teostamisel tuleb juhinduda teetööde tehnilises kirjelduses ja materjalide tootjate juhendites toodust. Kasutada võib ainult tooteid, milliste toimivus on tõendatud.

Tööde teostamisel tuleb juhinduda Eestis kehtivatest teehoiutöödega seotud seadustest, standarditest, normdokumentidest ja juhenditest. Tööde kvaliteet peab vastama teetööde tehnilistele kirjeldustele ning asjakohastele normidele ja juhenditele.

Ehitustöödel peab ehitaja jälgima ja täitma kõiki nõudeid, mis on esitatud Vabariigi Valitsuse 8.detsembri 1999.a. määruses nr. 377 “Töötervishoiu ja tööohutuse nõuded ehituses”. Ehitustööde teostaja peab tagama ehitustööde teostamise, ehitusplatsi kontrolli ja töötervishoiu ning tööohutuse nõuded vastavalt eelmainitud määrusele nr. 377. Ehitustööde teostajal peavad olemas olema määruses nõutud dokumendid. Ehitustööde ajal ei tohi ehitusel viibida kõrvalisi isikuid ja ehitustööd ei tohi ohustada ehituse mõjupiirkonnas viibijaid. Ehitaja peab tagama, et ehitusfirma ja ehitusega seotud töötajad oleksid kindlustatud. Töötajad peavad olema instrueeritud tööohutusalaselt ja olema varustatud töötamiseks vajalike kaitsevahenditega.

Ehitaja peab tagama kõigi kooskõlastustes esitatud nõuete ja tingimuste täitmise vastavalt projektlahendusele. Maaomanike negatiivsete või tingimuslike kooskõlastuste menetlemise määratleb ja teostab Tellija, lähtudes kooskõlastustes toodud võimalike eritingimuste seaduslikkusest ja põhjendatusest.

Tellija, Ehitaja, Projekteerija ja Omanikujärelvalve teatavad omal algatusel viivitamatultavastatud vigadest, puudustest ja riskiteguritest projektdokumentatsioonis ning nendest abinõudest, millega saab tööd edendada ja paremate tulemuste saavutamist soodustada.

## Ettevalmistustööd

Enne ehitustööde algust on töövõtja kohustatud teavitama ja vajadusel kohale kutsuma kõikide tehnovõrkude valdajad. Samuti on töövõtja kohustatud enne tööde algust teavitama kõiki teisi asjast huvitatud osapooli, keda käesolev projekt puudutab. Tehnovõrkude ümbertõstmisel tuleb edastada tehnovõrkude valdajatele teostusjoonised, sealhulgas reserv- ja kaitsetorude paigaldamise teostusjoonised.

Maa omanikke tuleb informeerida ehitustööde algusest tema kinnistul ja selle vahetusläheduses (nt likvideerimistöödest - aiad, hekk, puud jms). Omaniku soovi korral võimaldada neil likvideerimistööd endal teostada.

Piirinaabreid tuleb töövõtjal teavitada kõikidest töödest, mis viiakse läbi nende maal või kui ehitustegevus puudutab otseselt piirinaabri huve (nt mahasõitude ehitus, piirirajatistega seotud tööd jne). Kinnistuomanikke tuleb teavitada ka kraavide puhastamisest nende maal.

## Ehitusaegne liikluskorraldus

Ajutised ehitusaegsed liikluskorralduse skeemid ning joonised ehitusobjektil korraldab töövõtja vastavalt tema poolt valitud ja teostavate tööde etappidele. Liiklus tuleb korraldada vastavalt majandus- ja taristuministri 13.07.2018. aasta määrusele nr 43 „Nõuded ajutisele liikluskorraldusele“. Ajutine liikluskorraldus peab olema kooskõlastatud tee omanikuga.

## Hooldusjuhend

Hoolde aluseks on „Tee seisundinõuded“ (MTM 14.07.2015.a määrus nr 92). Spetsiaalsed erinõuded puuduvad.

Haljastuse hooldamisel lähtuda kohaliku omavalitsuse juhenditest ja eeskirjadest.

**Lumelükkamine**

Lume lükkamisel peab jälgima, et pikiprofiili madalamatest punktidest oleks lume sulamise korral tagatud vee äravool ehk et sulav vesi ei jääks seisma jalgteele.

Koostasid:

S. Oja

R. Mäe

06.11.2025